ประกาศการไฟฟ้าฝ่ายผลิตแห่งประเทศไทย

เรื่อง เขตเดินสายไฟฟ้าในเขตท้องที่ภาคเหนือ

ตามที่การไฟฟ้าฝ่ายผลิตแห่งประเทศไทย ได้ดำเนินการก่อสร้างสายส่งไฟฟ้าและรวมทั้งกรณีที่ได้รับโอนสายส่งไฟฟ้าในเขตท้องที่ภาคเหนือของประเทศ มาจากการไฟฟ้ายันฮีและการลิกไนท์ ทั้งนี้เพื่อประโยชน์ในการส่งพลังงานไฟฟ้า อันเป็นประโยชน์ต่อประชาชนและประเทศชาติโดยรวม

ดังนั้น เพื่อเป็นการยืนยันถึงเขตแห่งความปลอดภัยในการส่งพลังงานไฟฟ้าของสายส่งไฟฟ้าสายต่างๆ ในแต่ละเขตท้องที่ดังกล่าวข้างต้น การไฟฟ้าฝ่ายผลิตแห่งประเทศไทย อาศัยอำนาจตามความในมาตรา ๒๙ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ ขอประกาศให้ทราบถึงเขตเดินสายไฟฟ้าของแต่ละสายส่งไฟฟ้า ในเขตท้องที่ภาคเหนือของประเทศโดยทั่วกัน ดังรายละเอียดตามบัญชีแนบท้ายประกาศนี้

จึงประกาศมาเพื่อทราบโดยทั่วกัน

ประกาศ ณ วันที่ ๒๙ กันยายน พ.ศ. ๒๕๔๙

สุธารัตน์ อังจันทร์เพ็ญ

รองผู้ว่าการพัฒนาระบบส่ง

ทำการแทน ผู้ว่าการการไฟฟ้าฝ่ายผลิตแห่งประเทศไทย